Ilhom Shomurodov

Ilhom Shomurodov (1984-yil 28-martda tugʻilgan) – oʻzbekistonlik sobiq professional futbolchi, hujumchi ampulasida oʻynagan.

 Futbolchilik faoliyati 
Ilhom Shomurodov futbolchilar oilasida dunyoga kelgan, Akasi Azamat va ukasi Oʻzbekiston quyi ligalarida toʻp surgan. Uning eng mashhur qarindoshi, uning jiyani, Oʻzbekiston milliy terma jamoasi hujumchisi Eldor Shomurodovdir.

Faoliyatini 2004-yilda Termizning „Surxon“ tarkibida boshlagan, 2005-yil oxirigacha bu jamoada 10ta uchrashuvda maydonga tushgan. 2006-yilda birinchi ligada toʻp surgan Sariosiyoning „Toʻpalang“ jamoasiga koʻchib oʻtdi. „Toʻpalang“ klubida oʻtkazgan ikki mavsum davomida u 27 ta oʻyinda maydonga tushib, 2ta gol urgan.

2008-yil boshida u oliy ligada Muborakning „Mashʼal“ klubiga oʻtib, bir mavsumda 25 ta oʻyinda maydonga tushib, 6 ta gol urgan. 2009-yilgi mavsum oraligʻida Qarshining „Nasaf“ klubiga oʻtib, 2012-yilning yoziga qadar oʻynagan. Bu vaqt ichida 81 ta oʻyinda maydonga tushib, 41 ta gol urdi. 2012-yil oʻrtalarida Toshkentning „Bunyodkor“ jamoasiga ijara asosida oʻtdi va beshta oʻyinda maydonga tushdi. 2013-yil boshida u „Nasaf“ga qaytdi. 2013-yil may oyida Oʻzbekiston Oliy ligaasida 150 uchrashuvini Nasaf tarkibida oʻtkazgan. 2015-yilgi mavsumda Oʻzbekiston Kubogi baxslarida 4 ta gol urib Nasaf jamoasining Kubok chempioni boʻlishida katta xissa qoʻshgan. Shu mavsumning oʻzida „Nasaf“ klubining Oliy liga baxslaridagi 1000 goli muallifiga aylanib tarixga kirdi. 2017-yilgi mavsum oldidan Ketma ket olingan jaroxatlar tufayli faoliyatini yakunlashga majbur boʻldi.

 Yutuqlar 
 Nasaf 
 Oʻzbekiston chempionati kumush medali sovrindori: 2011
 Oʻzbekiston chempionati bronza medali sovrindori: 2009, 2010, 2013, 2014
 Oʻzbekiston kubogi sohibi: 2015
 Oʻzbekiston kubogi finalchisi: 2011, 2013
 Oʻzbekiston Superkubogi sohibi: 2016
 OFK kubogi sohibi: 2011

 Bunyodkor 
 Oʻzbekiston Kubogi sohibi: 2012
 Oʻzbekiston chempionati kumush medali sovrindori: 2012
 Shaxsiy hayoti 
Akasi — Otabek (1974), jiyani Eldor (1995) va Ogʻabek (2005), futbolchilar. 
 Manbalar 

 Havolalar 
 Ilhom Shomurodov Footballfactsru saytida
 Ilhom Shomurodov Soccerway saytida
 Ilhom Shomurodov Transfermarkt saytida
 Ilhom Shomurodov

Turkum:Surxondaryoda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Surxon klubi futbolchilari
Turkum:Toʻpalang klubi futbolchilari
Turkum:Mashʼal klubi futbolchilari
Turkum:Nasaf klubi futbolchilari
Turkum:Bunyodkor klubi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Oʻzbekiston milliy terma jamoasi erkak futbolchilari